Az angol válogatott hazai mérkőzései és az FA-kupa döntő mellett a stadion az angol labdarúgás egyéb jelentős meccseinek is otthont ad, többek között a szezonnyitó Community Shieldnek, a Ligakupa-döntőnek, az FA-kupa elődöntőjének, a Football League Trophynak, az English Football League rájátszásainak, az FA Trophy-nak, az FA Vase-nek, és a National League rájátszásainak. AZ Európai Labdarúgó-szövetség ötcsillagos stadionjában zajlott az UEFA-bajnokok ligája 2011-es és 2013-as döntője, és hét mérkőzést fognak megrendezni ott a 2020-as Európa-bajnokságon (az elődöntőt és a döntőt is), valamint a stadion a 2023-as Bajnokok Ligája-döntőjének helyszíne lesz. 2020-ban itt rendezték volna meg a Bajnokok Ligája döntőjét, de a Covid19-pandémia miatt végül biztonsági okokból áttették a müncheni Allianz Arénába, helyette végül a 2024-ben kapta meg a rendezési jogot. A stadion volt a házigazdája a 2012. évi nyári olimpiai játékok során a labdarúgás aranyéremért folyó mérkőzéseinek. A Wembley ad otthont a ligarögbi kupa-döntőjének, illetve 2019-ig a National Football League London Games kiírásának is, valamint számos zenés koncertet is rendeznek meg itt. 2017 augusztusa és 2019 márciusa között ideiglenes otthona volt a Premier League-ben szereplő Tottenham Hotspur gárdájának, miután lebontották a White Hart Lane-t, és az újat megépítették.